Catalans want to vote (en català, Els catalans volen votar) va ser una iniciativa d'Òmnium Cultural per reivindicar el dret a l'autodeterminació de Catalunya en diverses capitals europees. Es va dur a terme el 8 de juny de 2014 i va consistir en una actuació simultània a vuit ciutats europees en què es van aixecar castells amb una pancarta que proclamava "Catalans want to vote", i en què es donava a conèixer la petició d'exercir el dret a decidir per part dels ciutadans de Catalunya (emmarcada en la consulta del 9N).